Christian Lomsdalen

Christian Lomsdalen (født 14. mai 1985) er en norsk lærer, lærerutdanner, religionsviter, podkaster, og organisasjonsmenneske. Han leder Human-Etisk Forbund fra 2021.

Lomsdalen har vært aktiv i Feministisk initiativ og var fjerdekandidat for Feministisk Initiativ Hordaland ved Stortingsvalget 2017.

Bakgrunn

Han har mastergrader i freds- og konflikstransformasjon fra Universitetet i Tromsø (2012) og religionsvitenskap fra Universitetet i Bergen (2019), og er stipendiat ved Institutt for arkeologi, historie, kultur- og religionsvitenskap ved Universitetet i Bergen.

Human-Etisk Forbund
I 2021 ble han valgt til leder i Human-Etisk Forbund, etter å ha vært nestleder fra 2019 til 2021. Han hadde vært et ordinært styremedlem i organisasjonens hovedstyre i perioden 2017 til 2019.

Podkastvirksomhet 
Lomsdalen har siden oktober 2016 drevet podkasten Lektor Lomsdalens innfall som tar for seg ulike sider ved skolen. Han har også drevet podkasten Tanketrigger (sammen med Magni Hjertenes Flyum og Therese Gedde) siden oktober 2020 og podkasten PedSexPod (sammen med Hanne Grasmo og Marita Katharina Wilhelmsen Andersen) siden februar 2022.

Referanser

Norske humanetikere
Norske religionshistorikere
Religionsvitenskap
Norske podkastere
Stortingsvalget 2017